ming030890/wiki-yue-high-quality huggingface dataset:
New Routemaster

New Routemaster，原名New Bus for London，係一款由英國倫敦前市長約翰遜提倡，專為倫敦設計嘅雙層巴士，由Wright Group造，2011年亮相。

發展
喺2007年，當時2008年倫敦市長選舉保守黨候選人約翰遜提出「新Routemaster」嘅構思，佢話如果佢當選就會將市內靈活性同埋安全性等方面受到批評嘅掛接巴士淘汰，並以「新Routemaster」取代。
約翰遜當選倫敦市長之後，喺2008年7月舉辦一個「新Routemaster」設計比賽，結果喺同年12月公佈，而當選作品就交咗畀啲巴士生產商，畀佢哋製作最終設計用嚟投標用。
冇耐之後，管理倫敦交通嘅Transport for London開展設計同建造新車嘅招標程序，並喺2009年5月22號正式邀請六間巴士生產商（包括亞歷山大丹尼士、EvoBus、Hispano Carrocera、Optare、Scania同埋Wright Group）去傾合約。2009年12月23號Transport for London宣佈新巴士會由Wright Group出。
2010年5月17號約翰遜同埋Transport for London局長Peter Hendy公佈由Transport for London、Wright Group同埋Heatherwick Studio炮製嘅New Bus for London最終設計。而佢嘅實物模型就喺2010年11月亮相，並喺倫敦運輸博物館展出。
第一架行得走得嘅New Bus for London喺2011年出廠，專係用嚟做測試，2011年5月開始試車。樣辦車喺2011年12月亮相。

設計
New Routemaster有前中後三隻門，兩條樓梯就分別喺司機位後面同埋車尾，其中尾門、後樓梯連車尾平台嘅設計概念就係源自AEC Routemaster，尾門喺售票員休息期間可以閂埋。巴士全長11.23米，2015年出咗一架較短身、長大概10.5米嘅版本。
架車係柴油／電力混能巴士，配康明斯ISBe四氣缸引擎同埋西門子混能驅動系統。連樣辦車在內頭272架付運嘅New Routemaster，除咗其中5架係原裝試用歐盟六型引擎之外，其餘都係配歐盟五型引擎。其後付運嘅New Routemaster都係配歐盟六型引擎。
喺運作期間，New Routemaster嘅一啲設計受到抨擊。喺2015年，傳媒報導話有多架New Routemaster嘅電池彎咗，淨係可以用引擎行車，結果要換過隻改良咗嘅電池；車廂嘅冷風機亦應付唔到需要，大熱天時車廂好翳焗，結果Transport for London決定使錢加返啲開得嘅窗。其後再有New Routemaster因為輔助轉向系統問題同埋行車期間隻尾門無端端開咗而要召回。

訂單
Transport for London首先引入8架New Bus for London樣辦車，編咗畀Arriva London公司去行倫敦巴士線38。第一架喺2012年2月27號開始行，而另外7架亦喺同年陸續投入服務。
喺2012年倫敦市長選舉，New Bus for London成為政治議題，爭取再做倫敦市長嘅Ken Livingstone話如果佢當選就唔再引入New Bus for London，而Boris Johnson就話如果佢連任到就會喺2016年及之前引入多600架New Bus for London。Boris Johnson連任之後，Transport for London喺2012年9月宣佈引入多600架New Bus for London，全部會喺2016年前交貨，每架賣£354,500。新車會由Transport for London擁有，並租畀唔同嘅巴士公司行倫敦中央區嘅巴士線。Transport for London喺2014年訂多200架，後修訂為197架；2016年再訂多195架，令總數增至1,000架。
呢啲車由2013年6月開始陸續投入服務，家陣有New Bus for London/New Routemaster行嘅巴士線有：
2013至2014年，英國政府借咗頭三架New Bus for London做環球宣傳，第一架去美洲同埋亞洲，第二架去歐洲大陸，而第三架就去香港同埋新加坡。
2016年簡世德接任倫敦市長之後，Transport for London先決定終止所有New Routemaster嘅售票員服務，隨後再宣佈唔會再引入New Routemaster，慳返啲支出。最後一架New Routemaster喺2017年底出廠。

後續設計
2015年，Transport for London開始向唔同車廠提出，設計揉合New Routemaster元素，但係配雙門、單樓梯嘅車身。
家陣已經發佈嘅設計包括：
亞歷山大丹尼士Enviro 400H City，係亞歷山大丹尼士Enviro 400MMC其中一個版本。另外亦有柴油版Enviro 400 City同埋Scania底盤天然氣版Enviro 400 CBG City。
Wright SRM，可以配富豪B5LH底盤。
兩款車身都可以畀倫敦以外嘅巴士公司選購。
Nichkhun

Nichkhun，係大韓民國嘅一個男藝人同埋歌手。
Neway

Neway（前稱新時代卡拉OK）係卡拉OK集團，喺2021年香港有12間分店，澳門有兩間分店，馬來西亞有八間分店。2021年5月4號，集團旗下公司 Neway Music Limited，俾代表環球、華納、新力三大唱片公司嘅債權人香港卡拉歌曲版權聯盟有限公司，入稟高等法院提出清盤呈請，排期2021年7月28號進行聆訊。而公司員工表示，喺4月初出糧日都未收到人工，不過分店都繼續照常營業。
Neway喺1993年開設首間分店，初期主要喺商業中心區開，例如旺角、尖沙咀等。其後亦喺新市鎮同其他地區開設分店，以迎合市民生活所需。Neway喺2000年代成立Neway Star，成為香港首間由卡拉OK開設嘅唱片及經理人公司。
過往Neway曾經同加州紅合伙成立「同成發展有限公司」，爭取東亞唱片、環球唱片等公司嘅新歌試唱，但喺2008年拆伙。由於同成發展實際運作由加州紅負責，所以Neway曾一度失去東亞唱片等公司嘅獨家試唱權。
2008年底，Neway取得金牌大風新歌嘅獨家試唱權。2009年，更先後取得東亞唱片以及A Music新歌嘅獨家試唱權。
1990年代尾，香港幾間卡拉OK集團嘅惡性競爭甚至倒閉，導致香港卡拉OK市場最終只剩番加州紅同埋Neway兩個集團形成寡頭壟斷。Neway最終喺2010年3月初完成收購加州紅，並以兩個品牌繼續運作，外界預料Neway會壟斷香港嘅卡拉OK行業。但Neway最終都無兌現承諾，喺同年5月31號關閉最後一間位於元朗嘅加州紅做裝修（喺2010年重新裝修成為CEO Neway，同年11月開業），正式壟斷業界。壟斷情況喺同年底Red MR成立後被打破。
除咗Neway本身嘅品牌外，Neway亦營運CEO Neway嘅品牌，以較優質服務去吸引高消費嘅顧客幫襯。CEO Neway除咗以獨立品牌運作外，每間房亦會加設獨立洗手間，並加設多部電視以營造較立體嘅影像，裝潢亦比一般Neway豪華，不過整體收費就比一般Neway貴。至於以Neway City營運嘅店舖則以較一般Neway多卡拉OK房去運作，實際上同一般Neway大同小異。

人
薛濟傑：中星集團（前身係中大印刷）前主席兼創辦人
薛世恆：打理Neway卡拉OK、星娛樂、Neway Star
薛嘉麟：中星集團主席
薛世恆嘅女友係TVB藝人陳法拉。
佢細佬薛嘉麟嘅女友係模特兒諸葛梓岐。
Niaux

Niaux係法國嘅一個市鎮，位置喺阿列日。
Nibles

Nibles係法國嘅一個市鎮，位置喺上普羅旺斯阿爾卑斯。
Nexus 9

Nexus 9係一款由Google同HTC一齊做嘅平板電腦，又係Google Nexus系列嘅第4款平板電腦。同之前7英寸/10英寸嘅Nexus 7/Nexus 10唔同嘅係，呢款平板有8.9寸屏幕。呢個產品將會有16GB同32GB兩種儲存大細上市。Nexus 9將同埋Nexus 6一齊搭載Android 5.0 Lollipop操作系統。

配置
Nexus 9搭載嘅係64位Tegra K1處理器，配備咗2048×1536解像度屏幕，而且用嘅係Android 5.0系統。
Neyron

Neyron係法國嘅一個市鎮，位置喺安省。
中產返貧

中產返貧係指中產階層（middle class）嘅人，因為經濟下行，經濟活動減慢，佢哋從事嘅專業同技術工種嘅需求放緩，令到佢哋陷入失業危機，加上經濟下行亦都令到佢哋嘅投資失利，甚至變成負資產，喺收入同投資兩邊都唔掂嘅處境之下，佢哋跌出咗原本嘅中產階層，被迫去打啲低收入嘅工，甚至要去攞綜援。

中產階層
中產階層（middle class）係指現代社會嗰度，經濟相對獨立，收入相對穩定嘅一個社會階層，喺香港又叫做「夾心階層」，喺中國又叫做「小康階級」。中產階層嘅範圍好闊，通常嘅定義係一個國家裏面，唔包括最低層嘅20%， 同埋最高層嘅20%，嘅中間階層嘅人。佢哋通常喺專業人士（例如：教師、工程師等）、中小企業嘅老細、經驗豐富嘅藍領（例如：工頭、技術員、熟練技術工人等）或者係經驗豐富嘅白領（例如：銀行之類服務業嘅客戶經理、資深銷售員、資深文員等）。

中產返貧嘅原因
根據香港經濟日報嘅綜合分析，中國「中產返貧」嘅10個原因係：
經濟下行。
房地產危機。
未及時適應市場變化。
依賴單一收入來源。
過度消費。
高風險債務。
缺乏財務規劃。
沒有保險和養老金計劃。
盲目跟風投資。
投資單一。
呢啲原因基本上可以分成：外部因素（經濟環境嘅惡化）、個人因素（自己嘅理財策略錯誤）兩大方面，呢啲因素可能發生喺任何國家嘅中產階層。

應對方法
避免中產返貧嘅應對方法，基本上可以分為政府同個人兩個方面。

政府方面
當經濟唔好嘅時候，中央銀行可以透過三種方法去刺激經濟，從以令到中產唔會「返貧」：
中央銀行可以透過降低利率，嚟降低借貸成本，同埋減少儲蓄傾向（propensity to save）。降低借貸成本可以鼓勵投資、而減少儲蓄傾向可以刺激消費。
如果利率已經好低，再降低利率已經無可能，中央銀行亦都可以用量化寬鬆（Quantitative Easing）嘅貨幣政策，透過買政府債券或者係其他金融資產嚟刺激經濟活動。2007年‍–‍2008年全球金融危機嘅時候，英國同埋美國政府都曾經用過量化寬鬆嘅方法去將經濟帶返去正常嘅軌道。
中央銀行亦都可以用降低存款準備金比率（Required Reserve Ratio）嘅方法，減少對銀行保留準備金嘅百分比要求，增加銀行可以發放貸款嘅數量，從而創造躲啲貨幣供應量。
除咗上面講嘅貨幣政策，政府亦都可以用財政政策去刺激經濟，令到中產唔會「返貧」。同貨幣政策唔同，財政政策嘅目的唔係鼓勵（或限制）企業嘅投資支出，或者個人嘅消費支出，而係針對經濟總量嚟做調節嘅政策，呢啲政策包括：
增加總需求：如果經濟下行嘅原因係商業活動唔夠多，咁樣增加政府支出就可以增加總需求，從而增加整體嘅經濟活動嘅水平。根據凱恩斯嘅宏觀經濟學理論，生產同就業嘅水平，係由總需求嘅水平決定。總需求係整個經濟系統裏面，對商品同服務嘅需求總量，所以如果經濟下行係因為需求引起，咁增加需求就會係最簡單而直接嘅方法。如果私人消費增加唔到，咁政府嘅消費（例如增加基建開支、社會福利等）可能係最容易嘅方法，如果政府嘅支出增加，而所有其他支出組成部分都保持唔變，咁整體需求就會增加。
增加轉移支付（transfer payments）：政府除咗可以直接增加支出之外，政府亦都可以直接俾錢市民，例如歐洲、英國、美國、日本等國家喺2020至2022年間嘅直升機灑錢（helicopter money）或者增加綜援金額等，增加市民嘅可支配收入（disposable income），從而增加市民嘅消費額，令到整體需求增加。
減個人稅（personal tax reduction 或者 individual tax reduction）：政府減少個人課稅額（例如降低薪俸稅、消費稅等），亦都可以增加市民嘅可支配收入（disposable income），令到消費需求增加，從而令到整體需求增加
減商業稅（business tax reduction）：政府減少商業課稅額（例如營業執照開支、利得稅等）會降低營商成本，從而增加整體需求，增加就業機會。
呢啲財政政策都可以增加整體需求，整體產出就會增加，經濟就會回覆正常，中產嘅就業機會增加，就唔會「返貧」。

個人方面
長遠嚟講，因為有通貨膨脹，經濟周期都係向上嘅，所以手上嘅現金會越來越唔值錢。為咗減少受到現金貶值嘅影響，適當嘅投資變得好重要。但係投資係有風險嘅，如果能夠低買高賣，咁就會「財息兼收」，既可以賺到資產買賣嘅升值差價，又可以賺到資產所產生嘅利潤。不過如果投資嘅過程當中，資產價格因為經濟下行嘅原因而急挫，手上高價買入嘅資產可能被迫低價出售，變成高買低賣，咁就會損失慘重，甚至高價買嘅資產變成「負資產」，需要抬錢賣貨。由此可見，財務規劃好重要，投資者唔應該借入高風險債務，然後盲目跟風投資，更需要睇實個市，及時對市場嘅變化作出反應。
中田健太郎

中田健太郎（1989年5月13號—）係日本足球員，司職後衞，效力過橫濱FC，及松本山雅。
中環（港澳碼頭）巴士總站

中環（港澳碼頭）巴士總站（英文：Central (Macau Ferry) Bus Terminus）位於香港中西區上環干諾道中信德中心西側，1988年開。
中環長洲渡輪

中環長洲渡輪，正式名中環往來長洲航線，係香港一條渡輪航線，往來往中環五號碼頭同長洲碼頭，而家由新渡輪經營。

史
呢條航線喺1938年11月7號開辦，嗰時唔係直接到長洲，需要經坪洲同大嶼山梅窩，舊時係由油麻地小輪營辦。2000年頭，油麻地小輪畀政府收回專營權後，改由新渡輪接辦到而家。
由於呢條航線曾經係長洲唯一直接往返市區嘅航線（唔似得梅窩同坪洲有其他替代交通），所以客量一直維持喺高水平，尤其係假日。
2015年8月8號，翠華船務旗下Maris Ferry營運香港仔往來長洲航線啟航，由於香港仔交通唔夠中環方便，班次比呢條航線疏好多，所以對呢條航線客量影響唔大。
中田一三

中田一三（1973年4月19號—）係日本足球員，司職後衞，效力過橫濱飛翼，福岡黃蜂，大分三神，市原JEF聯，仙台七夕，及甲府風林。
中田仁司

中田仁司（1962年1月17號—）係退役日本足球員，教練，執教過名古屋八鯨，及橫濱FC。
中環街市

中環街市，香港古蹟之一，喺中環，屋宇樓高三層，分地下、一樓同二樓，原本做開街市，後尾地下同一樓廢置多年，如今化身商場，食肆為主。古物古蹟辦事處評為三級歷史建築，香港現存唯一全座完整包浩斯建築風格。英文名Central Market。香港日治時期，曾改名中央街市，此後有時用依個名。
成棟依山而起，南高北低，故此南面少一層。四面都係街。南為皇后大道中93號，北為德輔道中80號，東為域多利皇后街，西為租庇利街。街市喺皇后大道嗰邊，有個公廁，喺香港都算歷史悠久。
中環今日商業佔大部份，然而舊時大街小巷，都有好多居民住喺度，故此設立街市。未有依棟街市之前，中環已經有街市。一九三九年落成開張，原為市政局經營，市政局廢局後，街市二〇〇三年廢置，打算拆咗佢。後尾古蹟考慮後，並無結論，二樓仍有舖頭營業。二〇一七年翻新改裝，二〇二一年八月廿三號經華懋重新以商場營運。
舊底德輔道中嗰邊，佢對面為中環消防總局，局拆咗之後，變成恒生銀行總行大廈，於是有行人天橋，南駁中區行人天橋走廊，北駁街市上層。而街市另一邊，又駁去中環至半山自動扶手電梯。故此中環街市身兼走廊一部份。

交通
港鐵中環站同香港站。
中生代

中生代係顯生宙入面第二個代，響2.5億年到0.66億年之前，即係響古生代之後、新生代之前，可以細分三疊紀、侏羅紀、白堊紀。
地質時代
中產階層

中產階層（英文：middle class）係指位於社會中層，唔係特別有錢又唔係特別窮嘅人。
喺現實社會入面，中產人士係指擁有一定程度嘅經濟獨立，例如擁有穩定同相對較高薪酬嘅工作。呢班人對社會發展同穩定起咗好大作用，貧富差距大嗰時佢哋喺社會中間，而畀人忽略，缺乏援助。中產人士通常係指專業人士、資深嘅藍領工作者等。
中國地理大區

中國地理大區（粵拼：zung1 gwok3 dei6 lei5 daai6 keoi1）係根據中國地理位置對中華人民共和國政區嘅架構，佢可以細分做中國東北、華北、華東、中國中南、中國西北同中國西南六個大區。
中國報

中國報（Chinapress Sdn. Bhd.）係馬來西亞華文報章，總部喺吉隆坡孟沙。公司喺1946年2月1號成立，由李孝式（後來成為馬來亞第一任財政部長）為首嘅籌組委員會發起創刊。呢份報標榜自己嘅口號係「馬來西亞最具影響力中文媒體」。
《中國報》社論主要針對喺馬來西亞發生嘅事件同國家情況，社論總體上無論係對執政黨同反對黨都持有批評態度。喺國際評論入面，《中國報》立場偏向中國，喺希山慕丁叫中國外交部長王毅做大哥引起國內廣泛批評時，中國報發表咗幾篇維護希山慕丁同譏諷反對者嘅社論。
喺1969年5月13號，中國報喺五一三事件發生之後發佈法院新聞之後被停辦一個月。
中國報之後喺1986年重新發行，截至1988年，佢哋每日發行量由20,000增至100,000，令佢成為馬來西亞增長最快嘅報紙。由於中國報喺馬來西亞好受歡迎，佢哋喺1990年5月19號開始發行晚報版本，以「今日新聞今晚知」為使命宣言。
今日，中國報嘅每日發行量大約154,000，令到佢成為馬來西亞第二大暢銷華文日報。佢嘅晚報係馬來西亞最受歡迎，發行量大約係48,000。

錯誤報導全國總警長辭職
2010年3月12號，《中國報》聲稱獲得獨家消息，喺頭版刊登「警總長呈辭，警隊二哥料升正」標題，指時任總警長慕沙哈山辭職，內政部長希山慕丁·胡先已經接受慕沙哈山嘅辭職報導。慕沙哈山對呢個駁斥話報導不實，聲明要追究係邊個故意發佈佢辭職嘅消息。負責警察部隊同印刷媒體嘅內政部長希山慕丁隨後證實慕沙哈山嘅服務將會喺9月結束，抨擊呢個報道為謊言，《中國報》亦畀馬來西亞內政部發出警告信函，要求對報導作出解釋。3月19號，《中國報》喺早報封面刊登道歉啟事，向相關單位同有關人士公開道歉，又宣佈已經採取咗內部紀律行動，總編輯張映坤對呢件事負上全責，停職兩星期。

新聞鏈接錯誤事件
2020年3月9號，《中國報》喺刊登一則端洛州議員楊祖強等三人宣佈退黨嘅新聞入面，喺佢哋Facebook專頁張貼一則新聞鏈接，但係新聞標題卻係指霹靂州3位原任行政議員李存孝、黃渼沄同陳家興係叛徒們，令到好多讀者誤會以為呢3個人退黨。隔日，李存孝、黃渼沄同陳家興指責呢份新聞刊登後，唔少民眾誤以為佢哋就係變節嘅州議員，進而斥罵佢哋，嚴重影響佢哋嘅聲譽，促請《中國報》全面撤回相關報道同刊登澄清啟事。《當今大馬》之後檢查《中國報》霹靂版嘅Facebook專頁發現已經揾唔到有關貼文，但係揾到另一則標題改為「李存孝、黃渼沄、陳家興：我們也很心痛」嘅新聞鏈接。

冇完整報導副警察總長言論
2021年4月26號，《中國報》因刊登一則題叫《女學生被辱罵恐嚇強奸 阿克里沙尼：同學或開玩笑》嘅報導後，畀馬來西亞內政部傳召，要求解釋新聞報導。副警察總長阿克里沙尼隔日指控《中國報》所刊登新聞標題含糊，無完整報導當時嘅言論。武吉阿曼公關部斯甘達古魯警監亦發出文章警告，指《中國報》網站對阿克里沙尼談話報導不實。隨後，中國報新聞網站撤下相關報導。
中國地鐵

中國地鐵一般係指中國大陸（有時包埋香港、澳門）各城市市區嘅地下鐵（簡稱「地鐵」）系統。
去到2017年6月，中國地鐵已經覆蓋30個城市。

中國地鐵一覽
包括中國大陸、香港、澳門，但唔包臺灣。
中國地方

中國地方（日文：中国地方），又叫山陰山陽地方，係日本本州島西部一個大區，包括鳥取縣、島根縣、岡山縣、廣島縣、山口縣總共5個縣。
中國塔吉克族

塔吉克族（粵拼：taap3 gat1 hak1 zuk6；色勒庫爾話：Tujik，音標：[tudʒik]；普通話拼音：Tăjíkè zú）係中國其中一個少數民族，主要住喺新疆，人口5萬。
中國夢

中國夢（粵拼：zung1 gwok3 mung6；簡化字：中国梦）係中共中央總書記習近平喺上咗台之後提出中華民族偉大復興嘅一個夢，重係中共十八大開咗之後，中國共產黨第五代黨同國家領導人嘅執政理念。

核心
中國夢嘅目標可以概括成「兩個百年」嘅目標：
2021年嘅中國共產黨成立100周年
2049年嘅中華人民共和國成立100周年嗰時逐步重最後實現中華民族嘅偉大復興。
呢啲表現喺國家富強、民族振興同人民幸福。實現途徑係行中國特色嘅社會主義道路、堅持中國特色社會主義理論體系、弘揚民族精神、凝聚中國力量。而實施嘅手段係政治、經濟、文化、社會、生態文明呢5樣嘢喺埋一齊嘅建設。
中國大酒店

（英文：CHINA HOTEL）喺越秀區流花路122號，係中國廣東省廣州市一間五星級酒店，重係中國內地第一間中外合資嘅酒店。酒店上高嘅大字喺1984年5月22號由胡耀邦題寫。

負責方
呢間酒店由香港新世界發展、長江實業、恆基兆業、新鴻基地產、合和實業同埋新鴻基證券公司嚟負責發展，廣州嶺南國際企業集團有限公司睺實，萬豪酒店集團負責管理。

逳手同落成時間
呢間酒店喺1979年開始逳手起，1984年落成。1998年重新裝修過。
主人同僕人嘅比喻

主人同僕人嘅比喻係耶穌講嘅一個比喻，記載喺《新約聖經》《路加福音》第17章第7至10節。

聖經譯文
「
你哋當中有邊個僕人耕田或者放羊，喺農場返來，就對佢話「你快啲坐低食飯」呢？當然唔會！你會對僕人話：「你同我預備晚飯，綁上圍裙服侍我，等我食完，你先可以食。」僕人照主人嘅吩咐去做，主人會多謝佢咩？你哋都係一樣，當你哋做完咗一切所吩咐嘅，要話：「我哋係無用嘅僕人，所做嘅係盡我哋嘅本分。」
」

解釋
當時社會上嘅奴隸制度係好普遍嘅。有啲僕人認為自己做得好，就要求主人立即畀額外嘅報酬。耶穌嘅勸告係：身為僕人無論幾咁辛苦，只係盡咗僕人嘅本分，唔可以因此而向主人要求額外嘅報酬。當一個奴隸喺農場做到好攰又好肚餓噉返到去，仍然要為主人預備食物，主人冇因為噉而多謝佢。因為僕人只係盡佢嘅責任，唔可以因為噉認為主人欠佢一份人情。同樣道理，基督徒最好嘅服事，唔應該覺得會畀上帝有咩好處，亦無權向上帝搵藉口。我哋無論做咗啲乜嘢善事，都唔可以要求上帝嘅報酬，因此喺律法之下嘅人，只算做咗律法所要求嘅事，盡咗自己嘅本分。
主動學習

主動學習（active learning）喺教育學上係廿世紀尾開始興嘅一種學習方法。主動學習分好多種，但共通點係喺教學過程當中由學生做主導，例如係喺教書途中停低俾啲學生做寫作練習、分組討論、俾啲學生自我評估、喺實驗室做實驗、以及係課堂上嘅辯論呀噉。
主保聖人

主保聖人係基督宗教入面一種聖人，喺特定方面有專長，當信徒有唔同需要嗰陣，可以向唔同主保聖人求助。
丹麥瑪麗王后

丹麥瑪麗王后（丹麥文：Dronning Mary，1972年2月5號—），係丹麥國王費特力十世嘅老婆。
丹麥足球代表隊

丹麥足球代表隊係代表丹麥嘅足球隊，由丹麥足球總會打理，會出席國際足球賽事，例如世界盃同歐洲國家盃。
主佑義士全港祈禱及集氣大會

主佑義士全港祈禱及集氣大會係2019年11月9號一次反逃犯條例修訂集會，喺金鐘添馬公園搞。呢次集會主要係悼念運動入面過身嘅示威者，尤其係前一日過身嘅周梓樂。主辦單位宣稱有超過10萬人參加，警方就話高峰期有7,500人。
主力牆

主力牆，又叫做重力牆、結構牆、承重牆，係一座建築物主要嘅牆，起嚟支撐住樓上。主力牆好似條柱噉，唔夠力或者俾人拆咗，座樓就有機會冧，或者睺住打風時就瞓低。喺香港，業主要拆主力牆，必須搵合資格嘅工作人員進行專業評估，仲要搵相關嘅政府部門審批。未經政府部門批准而進行工程係嚴重罪行，可以被判監及罰款。
主力艦

主力艦（Capital ship）係指一隊海軍艦隊入面最重要嘅軍艦，喺艦隊入面有領導作用。如果主力艦被擊沉，嗰隊艦隊就已經輸咗；相反如果其他艦被擊沉，主力艦依然可以繼續作戰。
丹麥酥

丹麥酥係起源自丹麥嘅酥皮包，主要用麪粉、牛油、牛奶、雞蛋同依士焗起，可以整成甜包或者鹹包都得。
主任

主任係學校入面嘅文職職位，比老師大，比副校長細。由主任開始做學校管理。
Vergt-de-Biron

Vergt-de-Biron係法國嘅一個市鎮，位置喺多多涅。
Vergéal

Vergéal係法國嘅一個市鎮，位置喺布禮斯大區嘅伊勒-維萊訥。
Vermand

Vermand係法國嘅一個市鎮，位置喺埃納。
Vergranne

Vergranne係法國嘅一個市鎮，位置喺杜。
Verlus

Verlus係法國嘅一個市鎮，位置喺奧斯坦尼大區嘅熱爾。
Vern-sur-Seiche

Vern-sur-Seiche係法國嘅一個市鎮，位置喺布禮斯大區嘅伊勒-維萊訥。
Vergons

Vergons係法國嘅一個市鎮，位置喺上普羅旺斯阿爾卑斯。
Vergt

Vergt係法國嘅一個市鎮，位置喺多多涅。
Vergèze

Vergèze係法國嘅一個市鎮，位置喺奧斯坦尼大區嘅加爾。
Verjon

Verjon係法國嘅一個市鎮，位置喺安省。
亞美尼亞大屠殺

亞美尼亞大屠殺係指土耳其鄂圖曼帝國喺1914年到1923年對國內亞美尼亞人進行種族屠殺，估計死咗150萬人。
亞美尼亞德拉姆

亞美尼亞德拉姆（Հայկական Դրամ）係亞美尼亞嘅法定貨幣，1993年開始用。
亞美尼亞人

亞美尼亞人係發源自亞美尼亞嘅一個族群，估計全球約莫有6到8百萬人，主要用亞美尼亞文。
呢篇亞美尼亞人係關於族群嘅楔位文章，仲未完成嘅。麻煩你幫手補充佢嘅內容。
亞美尼亞政區

亞美尼亞一級行政區分咗10個省（亞美尼亞文：մարզ／մարզեր）同一個直轄市（մայրաքաղաք）埃里溫。
亞羅號事件

亞羅號事件（Arrow Incident）係大清同大英帝國兩國之間嘅衝突，件事引致第二次鴉片戰爭（第一次英法聯軍），所以佢引起嘅戰爭，又叫亞羅號戰爭。
亞羅號，譯自英文名Arrow，箭咁解，係艘唐舤木船，喺香港駐冊，所以可掛英國旗，受英國保護。1856年，省城水師緝私船隻，搜查掛咗英旗嘅亞羅號船，抆咗船上支旗，仲捉咗水手十二人。英使領巴夏禮向兩廣總督葉名琛抗議。省城官員稱，隻船當時無掛英旗，只係肯放返水手，但唔肯歸還隻船，亦唔肯道歉。
英艦就炮轟省城，而省城民眾就燒商館報復，英國就以此事為藉口，聯同法國出兵中國。
查實，隻船可能登記已過期。但真正有無掛英旗，亦不得而知。
亞美利哥·維斯普慈

亞美利哥·維斯普慈（意大利文：Amerigo Vespucci，1454年3月9號—1512年2月22號）係意大利（翡冷翠共和國）航海家及探險家，考察過南美洲東岸，斷定哥倫布去到嘅地方唔係佢認為嘅亞洲，而係一個歐洲人未去過嘅「新大陸」。所以美洲（全名亞美利加洲）就用佢個名起。
亞美尼亞字母

亞美尼亞字母（Հայերենի այբուբեն）係種字母，喺5世紀開始就用嚟寫亞美尼亞文，夾埋有36個字母。
亞美尼亞字母表
亞美尼亞文

亞美尼亞文（Հայերեն）係亞美尼亞嘅官方語言，屬於印歐語系嘅一個獨立語族。
Éterville

Éterville係法國嘅一個市鎮，位置喺卡爾華多斯。
Étouvelles

Étouvelles係法國嘅一個市鎮，位置喺埃納。
Étoile-Saint-Cyrice

Étoile-Saint-Cyrice係法國嘅一個市鎮，位置喺上阿爾卑斯。
Étouvans

Étouvans係法國嘅一個市鎮，位置喺杜。
Étevaux

Étevaux係法國嘅一個市鎮，位置喺黃金丘。
Étormay

Étormay係法國嘅一個市鎮，位置喺黃金丘。
Étouars

Étouars係法國嘅一個市鎮，位置喺多多涅。
Étourvy

Étourvy係法國嘅一個市鎮，位置喺奧布。
Étoile-sur-Rhône

Étoile-sur-Rhône係法國嘅一個市鎮，位置喺德龍。
Étrabonne

Étrabonne係法國嘅一個市鎮，位置喺杜。
五仁

五仁係用5種果仁整嘅唐餅餡。可以用來整五仁月餅、五仁酥等等。
據香港元朗大同老餅家嘅謝禎原師傅介紹，五仁係用合桃仁、欖仁、瓜子、芝麻同杏仁整嘅。將果仁炒熟後加糖 ngaan4 碎整出來。
維基同享有多媒體嘅嘢：五仁
五仁月餅

五仁月餅係五仁餡嘅月餅，通常包含合桃仁、欖仁、瓜子、芝麻同杏仁。
維基同享有多媒體嘅嘢：五仁月餅
五仁酥

五仁酥係種唐餅，用五仁（花生仁、芝麻仁、合桃仁、杏仁、瓜子仁）做餡。
五仁酥亦係嫁女餅常見款式，外表整到白色，所以又叫白綾五仁酥。
五七指示

五七指示，即係中華人民共和國文化大革命前夕毛澤東寫嘅《給林彪同志的信》。1966年5月7號，毛澤東審閱中央軍委總後勤部《關於進一步搞好部隊農副業生產的報告》後，寫呢封信畀林彪。

……只有在沒有發生世界大戰的條件下，軍隊應該是一個大學校，即使在第三次世界大戰爆發的條件下，很可能也成為一個這樣的大學校，除打仗以外，還可做各種工作，第二次世界大戰的八年中，各個抗日根據地，我們不是這樣做了嗎？這個大學校，學政治，學軍事，學文化。又能從事農副業生產。又能辦一些中小工廠，生產自己需要的若干產品和與國家等價交換的產品。又能從事群眾工作，參加工廠農村的社教『四清』運動；『四清』完了，隨時都有群眾工作可做，使軍民永遠打成一片；又要隨時參加批判資產階級的文化革命鬥爭。這樣，軍學、軍農、軍工、軍民這幾項都可以兼起來，但要調配適當，要有主有從，農、工、民三項，一個部隊只能兼一項或兩項，不能同時都兼起來。這樣，幾百萬軍隊所起的作用就是很大的了。
同樣，工人也是這樣，以工為主，也要兼學軍事、政治、文化，也要搞『四清』，也要參加批判資產階級。在有條件的地方，也要從事農副業生產，例如大慶油田那樣。
農民以農為主（包括林、牧、副、漁），也要兼學軍事、政治、文化，在有條件的時候也要由集體辦些小工廠，也要批判資產階級。
學生也是這樣，以學為主，兼學別樣，即不但學文，也要學工、學農、學軍，也要批判資產階級。學制要縮短，教育要革命，資產階級知識分子統治我們學校的現象，再也不能繼續下去了。
商業、服務行業、黨政機關工作人員，凡有條件的，也要這樣做。
以上所說，已經不是什麼新鮮意見，創造發明。多年以來，很多人已經是這樣做了，不過還沒有普及。至於軍隊，已經這樣做了幾十年，不過現在更要有所發展罷了。
毛澤東

影響
文革期間諸種現象，譬如五七幹校、校辦工廠、工廠同街道辦事處嘅農場、在校學生嘅學工學農學軍，都源於呢項指示。
五井泡

五井泡係中華人民共和國吉林一個湖，面積4.5平方公里。
Saujon

Saujon係法國嘅一個市鎮，位置喺濱海沙藍特。
Saulce-sur-Rhône

Saulce-sur-Rhône係法國嘅一個市鎮，位置喺德龍。
Sauk

Sauk 係美國威斯康辛州一個縣，以美洲原住民 Sauk 族命名。根據2010年美國人口普查，人口係61,976。縣政府駐地同最大城市係 Baraboo 市。

歷史
Sauk係紐英倫開發嘅定居點。建立 Sauk 嘅人全部都係來自紐英倫嘅移民。仲有一啲人，佢哋嘅父母喺美國革命爆發後，由紐英倫搬去紐約上州（upstate New York），之後再搬到威斯康辛。所以早期嘅威斯康辛文化同紐英倫文化一脈相承。

地理
Sauk 土地分類
據美國人口普查局統計，Sauk 佔地849平方英里（2,200平方公里），當中831平方英里（2,150平方公里）係陸地，18平方英里（47平方公里）係水體，水域率2.1%。

人口
2000年普查得出嘅 Sauk 人口金字塔
根據2000年美國人口普查，Sauk 有21,644戶，55,225人。人口密度係每平方公里25人。種族比例係97.37%白人、0.26%黑人、0.87%美洲土著、0.26%亞裔、0.02%太平洋島裔、0.59%第啲族群同埋0.64%多重族裔。1.70%係是但咩族嘅拉丁裔。按祖先分，50.7%德裔、8.5%愛爾蘭裔、6.5%挪威裔、6.2%美裔同埋5.9%英格蘭裔。按母語分，95.5%英文、1.9%西班牙文同埋1.4%德文。2.16萬戶當中，32.60%有未成年家庭成員，25.20%係獨居，10.60%係獨居老人（過65歲）。
Saturday Night Live

Saturday Night Live（SNL）係美國全國廣播公司製作嘅大型直播式娛樂節目，Lorne Michaels 製作，現時做到 48 季。 1975年10月，SNL 嘅前身，NBC's Saturday Night 響美國啟播，到咗1976年改名，之後為喜劇界培養新星同新嘅搞鬼題材。
Saubens

Saubens係法國嘅一個市鎮，位置喺奧斯坦尼大區嘅上加龍。
Saugy

Saugy係法國嘅一個市鎮，位置喺些爾。
Saujac

Saujac係法國嘅一個市鎮，位置喺阿韋龍。
Saturargues

Saturargues係法國嘅一個市鎮，位置喺奧斯坦尼大區嘅埃羅。
Sauclières

Sauclières係法國嘅一個市鎮，位置喺阿韋龍。
世界城市日

從2000年代尾開始，隨住多數城市嘅快速發展同時，亦同時出現抵制外來「入侵」、城市唔公正對待、冇體現到社會包容嘅情況出現，而且好多時重高過國家比例。喺2010年10月30號（上海世博會閉幕日）嘅高峰論壇入面提出咗《上海宣言》，入面有提到搞「世界城市日」。隨後喺2013年12月6號召開嘅聯合國大會第68/239號決議入面，定咗從2014年開始，逢每年10月31號定做世界城市日。
世界大觀

世界大觀（粵拼：sai3 gaai3 daai6 gun1）係中國廣東廣州嘅一間冇咗嘅遊樂場，位置喺而家天河區黃村嘅奧體東北邊隔籬，1995年10月18號開業，2009年6月12號執笠。

史
公園喺1995年10月18號正式開業。開業第二年，每月平均客流量都幾火爆下，一度超過每月十萬人嘅客流量，當年重攞埋廣州旅遊業嘅「月亮工程」同「羊城十大靚景」嘅稱呼。但好景唔長，開業第二年因為發生債權糾紛，從而生意一落千丈，結果園方乾脆取消嗮所有表演而維持生計。雖然2003～2004年期間兩次發包畀想入景區經營嘅管理公司去維持生計，但收效唔明顯，甚至喺2005年搞出2次場地拍賣失敗，2006～2009年期間發生過因債務問題而導致惡性治安同打砸事件呢啲情況。2007年5月1號，當地景區人流量得好少，月平均先得唔夠1000人，最差生意時先至得唔夠50人入園玩，即使門票降價到街市白菜價都係噉。

執笠
2009年6月12號，園方突然發佈聲明話從即日起暫停營業，重喺公園門口放咗塊牌話公園喺度施工而停業。而記者想入去公園搵波士去採訪，結果俾園方保安出蠱惑。後嚟通過有關消息人士解釋，公園係因為主題創新唔夠兼差咗太多債務而執笠。

現狀
世界大觀執咗之後，公園變成一堆雜草叢生嘅爛地，加上公園入面冇人，得返保安睺住門口。而接遊客啲火車仔去嗮第度，入面嘅六大劇場景區同餐廳冚唪唥變成垃圾堆同幾十年冇人搞過嘅廢墟噉。而遊客唔可以入去呢個地方玩（除咗婚紗攝影隊之外），因為一入嚫去，保安仔會即刻𢴒你走。
世界大都市協會

世界大都市協會（粵拼：sai3 gaai3 daai6 dou1 si5 hip3 wui5；英文：World Association of Major Metropolises）係近排隨住國際城市因為成日喺好多方面嘅交往先至發展嘅國際性民間組織。呢個組織喺1985年成立，佢係以會員制嘅方式嚟組織世界各主要城市同有關機構嚟搞聯誼、交流同合作。呢個組織喺1985年成立，而家呢個協會同聯合國人居署、世界衛生組織、世界銀行、歐盟同經濟合作與發展組織等比較緊要嘅國際機構搞咗工作關係。呢個組織喺2004年5月嘅世界大都市協會入面，佢喺保留佢嘅獨立地位嘅前提重同新成立嘅世界城市同地方政府聯合組織合併咗，重承擔埋呢個聯盟嘅大都市部工作。
世界報

《世界報》（法文：Le Monde）係法國報紙，1944年喺巴黎創刊，每日出紙，政治立場中間偏左，係法國外嘅地方都出名嘅法文報紙。
世界大戰

世界大戰係指涉及到世界上大多數強大同埋多人口嘅國、規模最大嘅仗。世界大戰橫跨幾個大洲，並持續多年。呢個詞通常用喺20世紀兩個規模空前嘅全球性衝突——第一次世界大戰（1914－1918年）同埋第二次世界大戰（1939－1945年），不過之前一啲衝突亦可被視為「世界大戰」。而「第三次世界大戰」就用來假設、描述任何第時可能發生嘅全球性衝突。
世界夢號

世界夢號排水量十五萬一千三百噸，甲板有18層高，有1686間客房，其中超過七成有私家露台，亦有其中有過間房係可以打通嘅3到4人房。成隻郵輪可以容納到3400位旅客。
世界夢號嘅構造同雲頂夢號差唔多，有6條水上滑梯，重有豪華海底觀光器，雖然冇咗保齡球房，但係有個全球最大嘅海上VR虛擬實境體驗室。
世界夢號逢禮拜五都泊喺香港，參與幻彩詠香江表演。

2020年肺炎疫情
内文：武漢肺炎大爆發
2020年肺炎疫情蔓延陣，廣東嘅疾控中心通知星夢郵輪，喺1月19至24號世界夢號由廣州南沙去越南嘅航線度，有3名大陸旅客確診咗有武漢肺炎，接受咗隔離治療。郵輪2月4號畀臺灣高雄拒絕埋岸後，提早返航喺2月5號返到香港，停泊啟德郵輪碼頭，接受咗衛生署檢疫，呢陣船度仲有1,800幾名乘客，大部分係香港居民，仲有其他外藉旅客。所有人未有畀落船，而上期航次嘅武漢肺炎患者確診人數同日增至8人。星夢郵輪喺2月5號宣布咗世界夢號停止營運，同時會全面咁消毒，而啟德郵輪碼頭同日即時關閉埋。
到2月9號，千幾名船員對病毒嘅檢測結果都係呈陰性，船上所有人都獲准落船。
世界大賽

世界大賽係美國職業棒球大聯盟嘅棒球年度冠軍賽，贏咗就有「世界冠軍」嘅名，由1903年開始幾乎每年都有搞。
何仲浩

何仲浩，香港親中派政治人，香港再出發大聯盟發起人之一。

選舉及提名經歷
喺2016年，佢成為香港特别行政區選舉委員會體育、演藝、文化及出版界（體育小組）委員。之後，佢有份提名林鄭月娥參與2017年香港行政長官選舉。
何佐芝

何佐芝，GBS，OBE，JP（1919年11月3號—2014年6月4號）係香港企業家，創辦香港商業電台、佳藝電視同佳訊傳呼（佳訊控股嘅子公司）。佳藝電視嚮成立之後三年（1978年）倒台；而香港商業電台就直到而家重係私人公司。

屋企
何佐芝個阿爸係何東，阿媽朱春蘭（Archee）係拉丁美洲同華人嘅混血兒，後生時做過護士。何東48歲時因為個肝有事大病咗一場，因為咁Archee曾經照顧過何東。何東好返之後，帶埋Archee去美國公幹。兩年之後，何佐芝就嚮美國華盛頓出世。
何佐芝同馮月燕結婚，有一仔何驥，美國哈佛大學畢業、一女何騉，美國史丹福大學畢業，仔女都留嚮美國法律界做嘢。

榮譽
2001年，何佐芝得到香港特區政府頒授「金紫荊星章」。
何佩珉

何佩珉（粵拼：ho4 pui3 man4，英文：Mandy Ho，1991年9月12號—）係香港女藝人，無綫電視前藝員。

簡歷
何佩珉5歲開始習武，練嘅係鴻勝蔡李佛派（中文：鴻勝蔡李佛派），專長係刀、槍、拳。佢喺香港九龍塘基督教中華宣道會陳瑞芝紀念中學（中文：香港九龍塘基督教中華宣道會陳瑞芝紀念中學）畢業。2011年，何佩珉以20歲嘅年紀 參加無綫電視搞嘅《功夫新星》節目，攞到香港區冠軍同「全球功夫新星」冠軍，之後加入無綫電視，主要拍電視劇。佢2022年6月離開無綫電視。
何世柱

何世柱，GBM，GBS，SBS，OBE，MBE，JP（英文：Ho Sai-chu，1937年6月6號—）係香港商界人士，前天天日報社長。

生平
何世柱係建築商何耀光阿仔，祖籍福建，落籍廣州。1956年香港華仁書院畢業，再喺香港工業專門學校（香港理工大學前身）畢業。
1985年，佢開始做立法局議員，前後做咗7年，1991年卸任，1996年獲選臨時立法會議員，1998年透過選舉委員會界別擔任立法會議員，2000年連任失敗。
何享健

何享健（1942年8月11號—），廣東順德人，中華人民共和國企業家，美的集團創始人，中國共產黨黨員。何享健係第九、十屆佛山市政協常委，曾經做過佛山市順德區人大代表。
不要怕

《不要怕》（彝文：ꀋꏦꇊ，拉丁化：Ap Jie Lop，音譯為「阿傑魯」）係彝族民謠歌。2008年由四川涼山州嘅彝族音樂人莫西子詩（漢名：莫春林）寫，山鷹組合成員瓦其依合演唱並收錄喺佢2010年出嘅個人專輯《黑鷹之夢》。呢隻歌嘅歌詞質樸兼且旋律打動到人，反映彝人嘅樸實同堅強。2012年喺《中國好聲音》選騷比賽到，參賽者吉克雋逸喺決賽翻唱咗呢隻歌，令呢隻歌出名咗。
不記名投票

不記名投票係一種選舉嘅投票形式，投票嘅人喺投票嗰陣，投嘅票唔需要寫低自己個名，唔需要畀人知道自己投咗邊個，呢種投票方法，由於查唔返你投咗邊個，可以確保投票人投嘅票係出於個人意願，而唔係因為受人指使或者畀人強迫，所以係一個世界普遍公認嘅選舉方法。
呢篇不記名投票係政治類嘅楔位文章，未完成；麻煩你幫手加下料，充實佢。
不說出的溫柔

《不說出的溫柔》係臺灣歌手范逸臣個人第四張錄音室專輯，2006年5月5號發行，一共收錄十三首歌。
不證自明

喺知識論上，不證自明（粵拼：bat1 zing3 zi6 ming4；英文：self-evident）係一句命題可以有嘅特性。一句不證自明嘅命題，係就算唔使特登俾證據或者做證明，都可以相信係真確嘅。喺現實世界，啲人對於「邊啲命題係不證自明嘅」呢家嘢嘅睇法有啲主觀。

使用
睇埋：後退論證
因為後退論證嘅問題，求知者梗要當一部份嘅命題係不證自明嘅。
不要走

不要走 (1986年單曲)，法國歌手埃爾莎·朗基尼喺1986年10月12號發行嘅單曲。
不要走 (1989年單曲)，日本歌手玉置浩二喺1989年11月20號發行嘅單曲。
不設劃位

不設劃位（英文：Free Seating）係香港商業電台第二台叱咤903嘅一個廣播節目，由亞里安同袁智聰主持。節目由1997年播到2009年4月18號，時間係逢禮拜六晚9點到11點。
伊朗足球代表隊

伊朗國家男子足球代表隊，花名波斯獵豹隊，係代表伊朗嘅足球隊，由伊朗足球總會打理，會出席國際足球賽事好似世界盃咁。
佢哋喺1968、1972、1976年，曾經取得亞足協亞洲盃三連霸，係亞洲盃足球賽史上，唯一一隊連續三屆奪得冠軍嘅足球代表隊。
伊朗里亞爾

伊朗里亞爾（波斯文：ریال ایران‎）係伊朗嘅法定貨幣，由伊朗伊斯蘭共和國中央銀行（波斯文：بانک مرکزی جمهوری اسلامی ایران）發行，1798年開始用。貨幣編號IRR。1里亞爾=100第納爾。截至2019年10月，伊朗里亞爾係當今世上最低幣值嘅流通貨幣（英文：Least-valued currency unit），約莫42,000里亞爾先至兌到1美元。
維基同享有多媒體嘅嘢：Money of Iran
伊朗高原

伊朗高原係亞洲西南部嘅高原，橫跨阿富汗同巴基斯坦，將伊朗同印度隔開，面積有370萬平方公里。
伊本阿拉比

伊本阿拉比（Ibn Arabi，1165年7月28號—1240年11月16號）係安達盧西亞嘅蘇菲派伊斯蘭教學者同哲學家。
伊朗總統

伊朗總統 (波斯文：رئیس‌جمهور ایران‎，羅馬拼音：Rayis Jomhur-e Irān) 係伊朗嘅政府首腦，係國家第二大職位，只係排喺伊朗最高領袖後面。
伊本泰米葉

伊本泰米葉（Ibn Taymiyyah，1263年1月22號—1328年9月26號）係14世紀伊斯蘭教法學家，喺蒙古入侵西亞嘅時期生活，創立咗比較極端嘅泰米葉教派。
伊朗航空

伊朗航空（Iran Air）係伊朗嘅載旗航空公司。
你的愛。

你的愛。王力宏嘅錄音室專輯發行日期2015年1月23號類型華語流行曲唱片公司宏聲音樂王力宏專輯年表


十八般武藝（2010年）十八般武藝2010
你的愛（2015年）
A.I. 愛 （2017年）A.I. 愛 2017
《你的愛。》係臺灣歌手王力宏出嘅第十五張錄音室專輯。喺2015年1月23號由宏聲音樂發行。

簡介
呢次跨界同百大DJ第三名艾維奇合作，東西合璧幾有新意，激盪出新歌《忘我》，上線後被網友讚做「神曲」，都引起國際媒體關注，王力宏表示：「EDM最令人著迷的地方就是我們可以在音樂中 "忘我"，忘情的陶醉在EDM的旋律和節奏裡，忘記所有日常生活中的煩惱，全心投入在電音的世界裡」。
另外，電音嗨歌《夢寐以求》係以創新嘅中文EDM曲風，激勵人心嘅歌詞鼓勵大家勇敢革命追求《夢寐以求》嘅生活。《夢寐以求》揾咗美國當紅嘅亞裔音樂團體「遠東韻律」編曲混音、MV編舞重揾埋好萊塢天王天后御用編舞老師操刀，就似「夢寐以求」嘅黃金陣容團隊跨國打造下，令呢隻歌做咗王力宏新專輯《你的愛。》嘅畫龍點睛作品
你的答案

《你的答案》係中國歌手阿冗喺2019年11月1號發行嘅一隻單曲。由林晨陽同劉濤填詞，劉濤作曲，譚侃侃編曲，阿冗演唱。

簡介
呢隻歌嘅由來係嚟自抖音ID「百殷必有果」嘅網友，佢原本係一個好唔自信嘅女仔，佢憑住佢發起嘅「咱們交換吧」去同陌生人交換禮物，令自己自信返。喺佢個活動入面，佢換到一把結他，之後寫咗《你的答案》呢隻歌。後嚟，呢個活動引起汽車品牌東風日產嘅關注，透過一架勁客嚟換咗嗰個女仔寫嘅歌，之後呢隻歌就紅咗。上過各大新歌榜嘅第一位。

熱度
呢隻歌上線後，喺網易雲音樂短短3個月，就攞咗超過1.6億嘅播放量，超過9萬嘅樂評，做咗熱門單曲。呢隻歌仲被封做2019年抖音神曲。
你還好嗎

《你還好嗎》（英文：Life on the COVID Map）係香港電視廣播有限公司嘅生活資訊節目，由洪永城做主持。節目會播放世界各地嘅嘉賓講下武漢肺炎疫情下嘅生活狀況。
節目有兩輯，第一輯喺2020年9月14號到9月25號香港時間逢禮拜一到五22:30到23:00喺翡翠台播。第二輯《再見2020 你還好嗎》（英文：We Wish You A Healthy Christmas）喺2020年12月23號到12月30號逢禮拜一到五22:30到23:30播，最後一集12月31號21:30-21:55播。
你的萬水千山

《你的萬水千山》係由中國男歌手海來阿木填詞、作曲同演唱。呢隻歌喺2020年5月22號發行。
你知幾時

你知幾時（Yuno When）係一隻香港賽馬馬匹，曾經喺1985-86馬季做咗香港馬王，佢係簡炳墀在港練馬師生涯期間，首匹當選香港馬王嘅簡炳墀馬房賽駒。
做馬王嘅戰績7戰5冠2亞，2亞兩場都只輸短馬頭
你的名字。

你的名字。資料明細導演新海誠監製Kōichirō Itō[*]Genki Kawamura[*]Katsuhiro Takei[*]編劇新海誠攝影新海誠製片商CoMix Wave Films[*]產地日本話日文上畫同發行上畫日期日本：2016年8月26號
呢齣戲嘅撈稿
《 你的名字。
》（日文：君の名は。(Kimi no Nawa)；粵語直譯：你嘅名／你個名）係2016年日本動畫電影，由動畫大師新海誠執導，8月26號喺日本公映之後經已連續9個禮拜票房第一，票房破170億日本紙。呢套電影喺台灣同香港分別喺同年10月21號同11月11號公映。喺台灣呢齣戲上映十日票房就破咗一億台幣，係台灣史上票房最好嘅日本電影。呢齣戲講咗一對相隔好遠又互相唔識嘅男女交換身體嘅故事。

簡介
立花瀧去搵宮水三葉嘅地方（現實中為：飛驒古川驛）
飛驒市圖書館置留言板
立花瀧住喺東京。第朝起身嘅時候發現無見過窗出面嘅風景，發現自己控制緊人哋嘅身體。本來住喺絲守町嘅女主角宮水三葉，就喺東京嘅立花瀧嘅身體度。佢哋互相都唔識大家，所以就以為係個夢。之後嗰日，佢哋返咗自己嘅身體，而且幾乎唔記得呢件事，但係親戚同埋同儕都覺得佢哋好奇怪。之後佢哋又再交換身體，就畀日記記低晒身邊嘅事，定埋要遵守嘅規則，去避免擾亂佢哋嘅生活。一開始佢哋對呢件事好困擾，但係好快就發現佢哋互相鍾意咗對方。
瀧喺三葉嘅身體入面嗰時，去過宮水神社參拜獻口嚙酒畀神明。三葉個婆婆話個酒係三葉嘅一半，於是瀧就返咗去飲口嚙酒，希望可以再交換身體。當佢再變成三葉嘅時候，搵咗三葉嘅朋友勅使河原克彥同名取早耶香計劃救住喺絲守町入面嘅人。於是克彥炸咗個變電站，而早耶香就喺爆炸後用廣播叫大家去走難。瀧試咗搵三葉阿爸幫手，但佢發現咗三葉入面唔係佢自己，於是瀧就上山搵三葉，去到「黃昏之時」，佢哋相見又交換返身體。之後三葉按著瀧嘅計劃，去搵佢阿爸。
喺五年後，佢哋兩個都喺東京，但係就一早已經唔記得咗大家嘅名，同埋經歷過嘅事。有一日，佢哋見到大家喺開往相反方向嘅火車上面，就喺下個站落車跑返去，喺樓梯度相遇，瀧問：「你叫做……」（原文為「君の名前は」）
你的愛情

《你的愛情》係中國樂隊逃跑計劃嘅歌。由毛川填詞同作曲，逃跑計劃編曲。

簡介
呢隻歌喺湖南衛視《歌手2019》第二期以原唱作品形式第一次發佈。
佘常光

佘常光係香港親中派政治人物兼漁農界人士，元朗米埔廟仔振生園農場負責人，香港農業聯合會執行董事、元朗區潮州同鄉會總務主任。

選舉經歷
喺2021年9月，佢成為香港特别行政區選舉委員會漁農界委員。
佘義

佘義（Geoffrey Robley Sayer；1887年2月11號—1962年）係英國人，亦係香港人，長期響香港做公務員，掌管過海關同敎育等部門，寫過一啲香港史書。

屋企
有仔Guy Mowbray Sayer。

生平
佘義1887年英國出世，響倫敦讀Highgate School，之後去咗牛津大學，善於踢波。佘義無耐考咗公務員試（Civil Service Examination）。佢過咗，因為佢中意東方，佢揀咗香港，唔去印度。
1910年10月24號，佢獲任香港嘅Cadet Officer（官員實習生之類），喺布政司下嘅部門同立法，年薪二百二十五英鎊。一九一一年一月一號抵港。按當時規定，佢送去廣東省城（家下廣州）學中文。所以一月九號赴省。佢好快就精通中文。呢個嘢唔單止打工有用，到佢退休都好大影響。佢一九一二年十一月九號通到實習生考試，成爲及格實習生（Passed Cadet）。同年十一月八號到翌年一九一三年二月十六號，同埋三月廿一號到十一月廿一號，兩度署任南約理民府助理官員（Assistant District Officer）。中間七月廿九號，佢通咗法律考試。十一月廿二號，佢轉爲署任警察官員（Assistant Superintendent）。一九一四年十月十二號，佢轉去Official Receiver's Office。一九一五年一月廿九號，佢署任爲Deputy Official Receiver of Debtor's Estates。到佢就跟住港督梅含理，做佢祕書。
無耐，歐洲就開始第一次世界大戰，佢入咗Rifle Brigate，做到Major。打完仗，1919年，佢就返來香港，重結埋婚。
返香港，佢做過好多要職，好似1927年到1932年管海關，同退休前1934年到1938年敎育司咁。
佢1938年退休，將一啲中文作品譯做英文。

興趣
佘義中意打木球，佢去唔同學校同政府部門推廣木球。有時響埠際賽領軍㖭。
佘繕妡

佘繕妡（英文：Kaylin Sin Yan Hsieh，2001年5月19號—）係香港女劍擊運動員，主要參與重劍個人同團體賽。佢讀過沙田學院同滬江維多利亞學校，而家喺聖母院大學商學院讀學士學位。
佢喺加拿大出世，有兩個細佬，爸爸係前游泳運動員。4歲左右就同屋企人定居香港。自細擁有運動天份，鍾意劍擊，曾經喺劍擊學校訓練，打咗幾年花劍之後，教練建議佢轉攻重劍。佢轉做全職運動員冇耐就成為香港排名第一，同時亦喺Samsung 2017 年度香港傑出運動員選舉中獲得「香港最具潛質運動員」。
同好多年青運動員一樣，佘繕妡要同時兼顧學業、劍擊。佢強調就算自己已經係個全職運動員，仍然會努力完成學業。喺比賽期間，佢依然朝早五、六點起身，無忘記做學生嘅本份，同時兼顧練習同埋溫習。而決定轉做全職運動員，父母亦非常支持。
佘繼泉

佘繼泉（Wilson Shea Kai Chuen，1962年—），祖籍廣東汕頭，香港親中派政治人兼商人，有份發起西九新動力，亦係新論壇成員，佢也亦係廣東省清遠市政協委員。

政治參與同經歷
佢係香港親中派嘅支持者。
佘繼泉曾以獨立身份參選2007年深水埗區議會選舉富昌選區，被民協黎慧蘭以8%之差擊敗。佢之後再以獨立身份參選2010年立法會九龍西補選，但都輸左。
佢曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
佘氏

佘（粵拼：se4）係唐人姓氏，喺《百家姓》裏頭排第489位。

名人
佘太君：北宋將領楊業老婆
佘詩曼：香港演員
呢篇佘氏係同姓氏有關嘅楔位文章，重未寫完嘅。麻煩你幫手充實佢。
中德廣播公司

中德廣播公司（德文：Mitteldeutscher Rundfunk）係德國萊比錫一間公共廣播電視公司，亦係德國公共廣播聯盟嘅九個加盟公司之一。播出地區係圖林根州、薩克森州、薩克遜－雁候。
中心六邊形數

中心六邊形數（Centered hexagonal number，或直接叫hex number）系以點表示，可圍繞中心啲排成正六邊形嘅有形數。第個中心六邊形數為。
中心六邊形數常見於喺包裝圓柱形物件，因為果個系平面上排圓形最省空間嘅排法，因為6系二維嘅牛頓數（英文：Kissing number）。
首個中心六邊形數之和系嘅立方，因此，中心六角錐數和立方數系相同嘅數，但顯示成唔同嘅形狀。從另一個角度嚟睇，中心六邊形數就系兩個立方數之差。
質中心六邊形數同時系立方質數。
中心六邊形數為1，7，19，37，61，91，127，169，217，271...（OEIS:A003215）
其中91, 8911, 873181等數不但只系中心六邊形數，而且系三角形數（其後嘅數都十分大，而其中嘅91仲系四角錐數）。而169及32761則同時系中心六邊形數和平方數。
中華民國國旗歌

國旗歌，又叫中華民國國旗歌，係升降中華民國國旗嗰陣奏嘅歌，由戴傳賢（戴季陶）作詞、黃自作曲。世界各國只係得中華民國為升降國旗另訂歌曲，而唔用返國歌。

歌詞
山川壯麗，物產豐隆；
炎黃世胄，東亞稱雄。
毋自暴自棄，毋故步自封，
光我民族，促進大同！
創業維艱，緬懷諸先烈；
守成不易，莫徒務近功。
同心同德，貫徹始終，青天白日滿地紅。
同心同德，貫徹始終，青天白日滿地紅！
中華民國國歌

中華民國國歌係中華民國嘅國歌，原本係國民黨嘅歌，歌詞係孫文喺1924年黃埔軍校開學嘅訓言，程懋筠作歌譜。
中華民國嘅國歌自1912年建國以來共有4個版本；而家用嘅版本喺1937年定，又因為歌詞第一句係「三民主義」，有時又被稱係「三民主義歌」，以區別過往嘅中華民國國歌。首歌先有詞而後有曲。歌詞又名「黃埔軍官學校訓詞」或「總理訓詞」，係中國國民黨總理孫中山喺1924年6月16號舉行嘅陸軍軍官學校（黃埔軍校）開學典禮上，對該校師生發表嘅訓詞；1928年底，當時已透過國民革命軍北伐統一全國嘅中國國民黨決定將總理訓詞定為黨歌、並對外徵求曲譜，最終由程懋筠嘅作品獲選。國民政府喺1930年決議先以「中國國民黨黨歌」代為國歌，之後對外徵求創作，但都定為「從缺」，國民黨黨歌喺1937年正式定為國歌，沿用至今。

歌詞
中華民國國歌嘅歌詞係：
三民主義，吾黨所宗，以建民國，以進大同。
咨爾多士，為民前鋒；夙夜匪懈，主義是從。
矢勤矢勇，必信必忠；一心一德，貫徹始終。
歌詞係文言。例如，「咨」係而家唔用嘅感嘆詞。「爾」＝「你（哋）」；「夙」＝「朝頭早」；「匪」＝「唔好」；「矢」通「誓」。歌詞本身亦係韻文，屬四言韻文，喺漢朝始現。
譯成廣東話：
三民主義，
我哋同人嘅宗旨；
用嚟建民國，
用嚟促進大同。
啊！你哋各位志士，
要做人民嘅前鋒；
早晚都唔偷懶，
遵從三民主義。
立誓勤勇，
一定要信，　一定要忠;
一心一德，
貫徹始終。
中華民國大總統

中華民國大總統係中華民國建國初期國家元首嘅職稱。袁世凱倒台後被北洋軍閥控制。孫中山喺廣州自立為非常大總統，同北洋政府對抗，國民革命軍北伐後，中華民國大總統一職被國民政府主席取代。
首任臨時大總統係孫中山，中華民國臨時大總統首任就職典禮係喺1912年1月1號，喺南京總統府舉行。2月15號，南京臨時參議院選出袁世凱做第二屆臨時大總統，並喺3月10日嚮北京宣誓就職。
中華民國國慶日

中華民國國慶日，又叫做雙十節、雙十國慶、雙十慶典，係紀念1911年10月10號武昌起義。起義之後嗰兩個月，大清帝國瓦解，共和制嘅中華民國響1912年1月1號成立。
呢日係中華民國嘅法定假期，當地政府亦每年舉行慶典。而家響中國大陸以外嘅世界各地，好多華人都會響呢日舉行慶祝活動。當中美國芝加哥同埋三藩市嘅唐人街會舉行慶祝遊行，紅色嘅雙十圖案係常見嘅裝飾。
香港響1997年主權移交畀中華人民共和國之前，市民可以自行舉辦慶祝雙十節活動。1946年至1949年嘅10月10號，更曾經係香港嘅公眾假期。
1997年之前，響中華民國（中國國民黨）支持者聚居嘅地區，好似調景嶺、荃灣、長沙灣、錦田、屯門等等，街上更往往可見中華民國旗海。不過1997年之後，特區政府雖然未有明文禁止相關嘅活動，但係街上掛出嘅相關橫額、旗幟等都會畀警方以「佔用政府空間」為由拆除。
中華人民共和國唔承認中華民國喺1949年之後喺中國大陸同埋台灣嘅政權，所以官方唔會慶祝。不過，因為武昌起義推翻咗中國兩千幾年嘅封建制度，具歷史意義，官方依然集會紀念辛亥革命，重會喺會堂上高舉孫中山先生嘅遺像，讚揚孫中山先生對中華民族嘅貢獻。